हम मसीह में "जयवन्त से भी बढ़कर" हैं (रोमियों 8:37)। "क्योंकि जो कुछ परमेश्‍वर से उत्पन्न हुआ है, वह संसार पर जय प्राप्त करता है; और वह विजय जिस से संसार पर जय प्राप्त होती है, हमारा विश्‍वास है" (1 यूहन्ना 5:4)। इस संसार की परीक्षाओं और परखों के ऊपर "जय" पाने का अर्थ, उनके ऊपर प्रबल होना है, ठीक वैसे ही जैसे दाऊद परमेश्‍वर की सामर्थ्य से, गोलियत के ऊपर प्रबल हुआ था। बुराई से भरी हुई योजनाएँ और असहनीय परिस्थितियाँ दिन नहीं जीतेंगी। "मेरे बचपन से लोग मुझे बार बार क्लेश देते आए हैं, परन्तु मुझ पर प्रबल नहीं हुए" (भजन संहिता 129:2)। हमारी परखों का एक उद्देश्य है, हमारे पास परमेश्‍वर के हथियार हैं और प्रार्थना का विशेषाधिकार और परमेश्‍वर की इच्छा यह देखने के लिए है कि हमारी परखें हमारे विश्‍वास के ऊपर जय नहीं प्राप्त कर सकती हैं। परमेश्‍वर की सन्तान होने के नाते हमारी पदवी सुरक्षित है; हम बिना किसी परेशानी के परीक्षाओं के ऊपर जय प्राप्त करेंगे। "क्योंकि मैं निश्चय जानता हूँ कि...सारी सृष्टि में कुछ भी ऐसा [नहीं] जो हमें परमेश्‍वर के प्रेम से जो हमारे प्रभु यीशु मसीह में है, अलग कर सकेगा" (रोमियों 8:38–39)।